Mokslininkų sąjungos institutas

Mokslininkų sąjungos institutas – nevalstybinė mokslo įstaiga Lietuvoje, kurią įsteigė Lietuvos mokslininkų sąjunga.

Veikla 
Mokslininkų sąjungos institutas sudaro sąlygas Lietuvos mokslininkų sąjungos nariams vykdyti įvairaus profilio bei tarpdisciplininius mokslo tyrimus. Mokslo tyrimai Mokslininkų sąjungos institute vykdomi atskirų projektų, kuriems ieškoma įvairių finansavimo šaltinių, principu.

Veikla apima:
 fundamentaliųjų ir taikomųjų tyrimų vystymąsi Lietuvos ekonomikos ir kultūros reikmėms;
 modernių tyrimų aplinkos vystymą, paremtą informacijos ir komunikacijos technologijų (ICT) panaudojimu Lietuvos tyrimų bendruomenėje;
 dalyvavimą ekspertų atestavime nacionalinių tyrimų ir kitose programose;
 nacionalinių tyrimų prioritetų suderinamumo su integraciniais procesais, Europos bendruomenės nevyriausybinių tyrimų sektoriaus vystymuisi, vertinimą ir propagavimą; nepriklausomą Lietuvos RTD (ES mokslinių tyrimų ir technologijų plėtros programa) sistemos finansavimo ekspertizę;
 veiklą, apimančią profesionalių mokslininkų apmokymų tobulinimą;
 jaunų mokslininkų veiklos rėmimą, jaunosios Lietuvos mokslininkų kartos intergravimą į Europos mokslo visuomenę, suteikiant palankias sąlygas tyrimams ir mobiliam darbui;
 visuomenės supratimo apie tyrimų metodikas ir tyrimų rezultatus, kurie reikalingi visuomenei, ugdymą.

Mokslininkų sąjungos instituto pagrindinės veiklos sritys yra:
 Fundamentiniai dirbtinių sistemų savaiminio formavimosi tyrimai;
 Taikomųjų informacinių sistemų taikymai;
 Tyrimai ir taikymai saulės energetikoje;
 Tyrimai ir taikymai vandenilio kuro energetikoje.

Moksliniai tyrimai 
Įvairios tematikos moksliniai tyrimai vykdomi Mokslininkų sąjungos instituto tyrimų centruose, dalyvaujant tarptautiniuose bei nacionaliniuose moksliniuose projektuose.

Tyrimai:
 Atsinaujinanti energija;
 PV technologija;
 IT taikymai.

Savaiminio formavimosi vystymo centro veiklos pagrindinė kryptis - dirbtinių sistemų savaiminio formavimosi tyrimai ir taikymai.

Struktūra 
Mokslininkų sąjungos institutą sudaro centrai ir laboratorijos.

Centrai:
 HidroGis - vienija grupę mokslininkų, aktyviai dirbančių vandenų inžinerijos srityje, bei taikant geografines informacines sistemas vandenų inžinerijoje;
 Kultūros sklaidos centras;
 InfoCentras, kurio tikslas – dalyvauti Informacinės visuomenės Lietuvoje kūrimosi procesuose;
 Cesfa.

Laboratorijos:
 Dirbtinių planarinių sistemų formavimosi laboratorija;
 Savaiminio formavimosi laboratorija;
 Fotoelektros laboratorija;
 Savaiminio formavimo procesų modeliavimų laboratorija.

Konsultacijos 
Mokslininkų sąjungos institute suformuotas konsultacijų centras, kuriame individualūs mokslininkai ar verslininkai gali gauti pagalbą ieškodami mokslinių kolektyvų ar verslo partnerių savo projektų įgyvendinimui. Mokslininkų sąjungos institutas teikia konsultacijas ir yra pajėgus padėti paruošti mokslinių tyrimų ar inovacinius projektus Lietuvos ir tarptautiniams fondams, programoms.

Nuorodos 
 Mokslininkų sąjungos instituto tinklalapis

Lietuvos mokslo institutai